# Xiquets de Reus

Els Xiquets de Reus és la colla castellera de la ciutat de Reus. Es va fundar formalment el 18 de novembre de 1981, pel 125è aniversari de l'arribada del ferrocarril a Reus. El color de la seva camisa és marró com l'avellana, fruit sec típic del Baix Camp. El pantaló blanc i la faixa negra formen part de la indumentària castellera.
El 1996, la colla afrontà el castell de nou en la celebració dels quinze anys de la colla. El 10 d'agost es carregava finalment el 3 de 9 amb folre, convertint-se així en colla de nou. El castell es descarregaria al concurs de Tarragona on feren la millor actuació, fins aleshores, de la història de la colla, en descarregar el tres de nou juntament amb el 4d8 i el 2d8f.
El 19 de setembre del 2006 la colla va ser distingida amb la Creu de Sant Jordi, en reconeixement de la tasca de difusió del fet casteller en el seu 25è aniversari.
Pel concurs del mateix any, assoleix el dos de vuit folrat que carrega, vuit anys després de l'última aleta a aquesta construcció, i torna a descarregar el tres de vuit. Assolint així la vuitena posició.
Al 2012 descarrega el 2d8f després de 12 anys de no fer-ho. El mateix any descarrega el seu primer 5d8 a la Diada de la Colla (castell que només havia coronat el 1996).
El 2013 és un any trampolí pels Xiquets de Reus que recuperen els galons de 9 descarregant el 3d9f en dues ocasions (Diada del Mercadal i Diada de la Colla). Es manté la categoria de 9 fins al 2016, havent carregat en dues ocasions el 4d9f (Diada del Mercadal 2015 i Diada de la Colla del mateix any).
Al concurs del 2018, on actuen per primer cop en dissabte, recuperen la categoria de colles de 9 que havien perdut la temporada anterior, descarregant el dos de vuit amb folre, el tres de nou amb folre i el cinc de vuit. Assolint així la primera posició compartida amb Moixiganguers d'Igualada en la jornada de dissabte i en sisena posició a la classificació general.
El 2019 (temporada que es veu forçada a acabar abans de finalitzar el calendari casteller per la Sentència que el TSJE dicta contra els presos polítics catalans) els Xiquets de Reus viuen un moment dolç en comparació a la resta de colles de similar nivell (qui pateixen un estancament força pronunciat; de fet, tot el món casteller es veu ressentit d'una davallada força important) assolint tres 3d9f -el més matiner de la història, descarregat per la Diada de Sant Pere, el 22 de juny; a la Diada de Misericòrdia i a la Diada del Mercadal- i carrega, novament, el 4d9f a la mateixa Diada del Mercadal. Per aquest motiu, i sent una de les colles més segures del panorama casteller amb 2 caigudes en tota la temporada (5d8c a Gràcia i 4d9fc), rep el premi de "Colla de la Temporada" per la Revista Castells.

## Referències

* ↑ «La XII Diada del Mercadal, aquest dissabte a la tarda». Ajuntament de Reus, 02-10-2015. [Consulta: 11 febrer 2023].
* 1 2 «Xiquets de Reus». Webcasteller. Arxivat de l'original el 2011-07-05. [Consulta: 28 juny 2011].
* 1 2 «Oriol Ciurana, nou cap de colla dels Xiquets de Reus». reusdigital.cat, 24-02-2023. Arxivat de l'original el 17 d’abril 2023. [Consulta: 17 abril 2023].
* ↑ La Vanguardia, 12 d'agost de 1996, Los Xiquets de Reus entran en la elite
* 1 2 Revista Castells. Num.23 Novembre-Desembre 2008. Pag.36-37

## Enllaços externs

* Xiquets de Reus - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :